Michael Gordon

**Michael Gordon** (g. 1956 m. liepos 20 d.) – JAV kompozitorius, vienas iš *Bang on a Can* festivalio ir ansamblio steigėjų. Jo muzika siejama su totalizmo ir post-minimalizmo žanrais.

## Jaunystė
Michael Gordon gimė Floridoje, augo Nikaragvoje prie Managos, nuo 8 metų – Majami Byče.

Kompozitoriaus muziką įtakojo jo patirtis grojant roko grupėse Niujorke bei studijos Jeilio universitete pas Martiną Bresnicką. Michaelo Gordono muziką galima apibūdinti kaip įsimintiną, ritminę ir gryną, su disonanso, minimalizmo, modalumo ir populiariosios kultūros elementais.

## Kūryba
Michael Gordon muzika apjungia subtilų ritminį išradingumą su neįtikėtina jėga. Kompozitoriaus darbai apima platų spektrą, nuo stambios formos kūrinių ansambliams iki orkestrinių partitūrų ir tarpdisciplininio bendradarbiavimo. Tarp Michael Gordon užsakovų – Linkolno centras, *Carnegy Hall* koncertų salė, Štutgarto baletas, JAV, Europos ir Azijos orkestrai, žymūs šiuolaikinės muzikos festivaliai ir t. t. Kompozitorius yra vienas iš Niujorko festivalio Bang on a Can steigėjų.

Jo kūrinius grojo *Icebreaker* ansamblis (*Trance, Yo Shakespeare*), *Ensemble Modern* (*Love Bead)*, Kronos kvartetas (*Sad Park, Exalted*). *Icebreaker* ansamblis taip pat įrašinėjo kompozitoriaus kūrinius Argos leidybinei kompanijai. Įkurtas 1983 m., Michael Gordon Philharmonic ansamblis apjungia styginius instrumentus ir roko grupės instrumentuotę. Nuo pat įsikūrimo, ansamblis koncertavo Šiaurės Amerikoje ir Europoje.

Nuo 1990 m. Michaelas Gordonas aktyviai kuria ir muzikinio teatro sferoje. Kartu su vaizdo menininku Ellio Caplan įgyvendinta opera *Van Gough Video Opera* (1991). Tarp kitų kompozioriaus operinių kūrinių minėtina *The Carbon Copy Building* (1999), sukurta bendradarbiaujant su komiksų autoriumi Ben Katchor. 2001 m. kompozitorius bendradarbiavo su kino menininku Bill Morrison Decasia, su kuriuo sukūrė keletą tarpdisciplininių projektų tarptautiniams festivlaliams. 2009 m. kompozitoriaus sekstetas perkusijai *Timber* buvo įgyvendintas dalyvaujant šokėjams.

Michaelo Gordono kūryba įvertinta Guggenheimo fondo, Šiuolaikinių menų fondo (*Foundation for Contemporary Arts*) ir kitais prestižiniais apdovanojimais.

## Svarbiausi kūriniai
* *Van Gogh Video Opera* (1991) opera su video (1h 5')
* *Chaos* (1994) opera (1h 20')
* *Trance* (1995) dideliam ansambliui (50')
* *Love Bead* (1997) dideliam ansambliui
* *The Carbon Copy Building* (1999) opera su video
* *Gotham* (2004) kameriniam orkestrui (30')
* *Sonatra* (2004) fortepijonui solo (25')
* *What to Wear* (2005) opera (65')
* *The Sad Park* (2006) styginių kvartetui ir balso įrašui (25')
* *Rewriting Beethoven’s Seventh Symphony* (2006) orchestra (22')
* *Dystopia* (2007) orkestrui (29')
* *(purgatorio) POPERA* (2008) šešioms elektrinėms gitaroms (20')
* *Lightning at our feet* (2008) opera keturiems dainininkams/atlikėjams su elektronika (75')
* *Timber* (2009) šešiems perkusininkams (60')
* *Exalted* (2010) chorui ir styginių kvartetui (10')
* *Cold* (2011) dideliam ansambliui (15')
* *Rushes* (2012) septyniems fagotams (56')
* *Beijing Harmony* (2013) orkestrui (12')
* *Hyper* (2014) mažam ansambliui (12')

## Nuorodos
* Kompozitoriaus puslapis

## Šaltiniai